
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός του τρόπου λειτουργίας του Κρατικού Λαχείου Κοινω¬ 
νικής Αντίληψης της εικοστής τέταρτης (24ης) Έκδοσης αυτού, 

έτους 1990 . 1 

Θέματα και τομείς μετεκπαίδευσης γιατρών ΕΣΥ, για τις ειδικότη¬ 
τες Παθολογίας, Παιδιατρικής και Ενδοκρινολογίας, στον σακ¬ 
χαρώδη διαβήτη .. 2 

Ορισμός μελών επιτροπής αναγνωρίσεως προϋπηρεσίας σε Ανώτα¬ 
τες Σχολές της αλλοδαπής ή σε Ιδρύματα Ερευνών . 3 

Μετονομασία Εργαστηρίου και κατανομή εργαστηρίων στους τομείς 
του Τμήματος Μηχανολόγων Μηχανικών του Εθνικού Μετσο- 

βίου Πολυτεχνείου ./.;. 4 

Κήρυξη ως αρχαιολογικού χώρου της αρχαίας Ηφαιστίας Λήμνου . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1069037/649/Α.0013 (1) 

Καθορισμός του τρόπου λειτουργίας του Κρατικού Λαχείου Κοινωνικής 
Αντίληψης της εικοστής τέταρτης (24ης) Έκδοσης αυτού, έτους 
1990. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 (παρ. 3) και 4 του από 10 Ιουλίου 

1929 Διατάγματος «περί καθορισμού του τρόπου διοικήσεως και λει¬ 
τουργίας του Λαχείου του Εθνικού Στόλου και των Αρχαιοτήτων της 
Ελλάδος». ’· 

2. Τις διατάξεις του άρθρου 4 τού Α.Ν. 339/1936 «περί Κρατικών 
Λαχείων». 

3. Τις διατάξεις του άρθρου 2 του Α.Ν. 2038/1939 «περί τροποποι- 
ήσεως των διατάξεων των Κρατικών Λαχείων». 

4. Τις διατάξεις της παρ. 3 του άρθρου μόνου του Α.Ν. 143/1967 
(ΦΕΚ 165/1967, τ.Α'), «περί συστάσεως Ειδικού Λαχείου υπέρ Κοι¬ 
νωνικής Αντίληψης». 

/ 5. Το σχέδιο προγράμματος λειτουργίας του Κρατικού Λαχείου Κοι¬ 
νωνικής Αντίληψης του έτους 1990 που καταρτίσθηκε από την Επι¬ 
τροπή Διοίκησης Κρατικών Λαχείων, αποφασίζουμε: 

Εγκρίνουμε το Πρόγραμμα Λειτουργίας του Κρατικού Λαχείου Κοι¬ 
νωνικής Αντίληψης του έτους 1990, που καταρτίσθηκε από την Επι¬ 
τροπή Διοίκησης Κρατικών Λαχείων και έχει ως ακολούθως: 

1. Έκδοση του Λαχείου 

Για την ΚΔ’ (24η) Έκδοση του Κρατικού Λαχείου Κοινωνικής Αντί¬ 
ληψης θα εκτυπωθούν εβδομήντα (70) σειρές Λαχείων ή και όσες περισ¬ 
σότερες θα απαιτηθούν, από εκατό χιλιάδες (100.000) λαχεία η κάθε 


σειρά. Από τις σειρές που θα εκδοθούν θα κυκλοφορήσουν μόνον όσες, 
ανάλογα με τη ζήτηση, θα κριθούν αναγκαίες. 

Η κλήρωση θα διενεργηθεί δημόσια ενώπιον της Επιτρ. Διοίκησης 
Κρατικών Λαχείων την 31η Δεκεμβρίου, ημέρα Δευτέρα και ώρα 2 
μ.μ. στην Αίθουσα Κληρώσεων της Δ/νσης Κρατικών Λαχείων.' 

2. Αριθμός γραμματίων του Λαχείου 

Τα γραμμάτια του Λαχείου θα φέρουν τους αριθμούς από 1 ως 

100.000. 

3. Χαρακτηριστικά των γραμματίων του λαχείου: 

Τα γραμμάτια του Λαχείου στη μία όψη.τους. θα φέρουν, εκτός από 
τον αριθμό τους, το έμβλημα του κράτους, τον τίτλο του λαχείου, την 
ημερομηνία Έκδοσης, αύξοντα αριθμό της Έκδοσης, την ημερομηνία 
της κλήρωσης, τη σειρά στην οποία ανήκουν, την προθεσμία μέσα στην 
οποία πρέπει να εμφανισθούν για πληρωμή των κερδών, την τιμή πώλη¬ 
σης, καθώς και τις υπογραφές του υπουργού των Οικονομικών και του 
Διευθυντή, της Δ/νσης Κρατικών Λαχείων. Στην άλλη όψη τους θε φέ¬ 
ρουν εκτυπωμένα κείμενα σχετικά με τους λαχνούς, καθώς και τον προ¬ 
ορισμό του Λαχείου. 

Στο συνεκτυπούμενο στέλεχος εκτυπώνονται τα απαραίτητα διακρι¬ 
τικά στοιχεία του γραμματίου. 

4. Πώληση των γραμματίων του Λαχείου: 

Η πώληση των γραμματίων του Λαχείου ενεργείται σε ποσότητες 
των πενήντα (50) γραμματίων, καθώς και σε πολλαπλάσια του αριθμού 
αυτού ως κατωτέρω: 

Λ) Με μετρητά: Από το Ταμείο της Δ/νσης Κρατικών Λαχείων σε 
όλους. 

Β) Με πίστωση σε: 

α) Πράκτορες του Εθν. Λαχείου, βάσει εγγυητικής επιστολής Τράπε¬ 
ζας, ή γραμματίου του Ταμείου Παρακαταθηκών και Δανείων για πα¬ 
ρακατάθεση υπέρ της Δ/νσης Κρατ. Λαχείων ομολόγων του Δημοσίου 
που να καλύπτουν την αξία των γραμματίων. 

β) Λαχειοπώλες, βάσει εγγυητικής επιστολής Τράπεζας ή γραμμα¬ 
τίου του Ταμείου Παρακαταθηκών και Δανείων για παρακατάθεση 
υπέρ της Δ/νσης Κρατ. Λαχείων ομολόγων του Δημοσίου, που να καλύ¬ 
πτουν την αξία των γραμματίων. 

γ) Τράπεζες και Δημόσια Ταμεία, μετά από αίτησή τους. 

Τα γραμμάτια που θα πουληθούν με πίστωση πρέπει να εξοφληθούν 
το αργότερο μέχρι 21 Ιανουάριου 1991. 

5. Τιμή πώλησης των γραμματίων του Λαχείου: 

Η τιμή πώλησης κάθε γραμματίου ορίζεται σε χίλιες 1.000 δρχ. 

6. Παρεχόμενη προμήθεια: 

Σε όσους αγοράζουν γραμμάτια του λαχείου για μεταπώληση παρέ¬ 
χεται προμήθεια η οποία ορίζεται -γενικά- σε ποσοστό 12% επί της 
ονομάστικής αξίας των αγοραζόμενων γραμματίων. 

Επίσης παρέχεται πρόσθετη προμήθεια 1% επί της ονομαστικής 
αξίας των αγοραζομένων γραμματίων εφόσον πωληθούν πενήντα (50) 

ολόκληρες σειρές, 1,5% εφόσον πωληθούν 65 σειρές και 2,5% εφόσον 
πωληθούν 80 σειρές. 

Δικαίωμα συμμετοχής στη πρόσθετη προμήθεια θα έχουν όλοι οι 
πράκτορες και Λαχειοπώλες που θα πουλήσουν πάνω από είκοσι πέντε 
χιλιάδες (25.000) γραμμάτια. 

7. Βασικά κέρδη γενικής κλήρωσης: 

Στα βασικά κέρδη της γενικής κλήρωσης μετέχουν τα γραμμάτια 
όλων των σειρών που κυκλοφόρησαν και κερδίζουν από αυτά δεκατρία 
(13), ως ακολούθως: 


Λαχνοί 

Κέρδη κατά λαχνό 

Σύνολο κερδών 

1 

200.000.000 

200.000.000 

2 

. 100.000.000 

200.000.000 

4 

30.000.000 

120.000.000 

3 

20.000.000 

60.000.000 

3 

10.000.000 

30.000.000 


Ήτοι σύνολο βασικών κερδών γενικής κλήρωσης 610.000.000 

δ ρχ· 

8. Πρόσθετα κέρδη γενικής κλήρωσης: 

Στα πρόσθετα κέρδη της γενικής κλήρωσης μετέχουν όλα τα γραμ¬ 
μάτια, ανεξάρτητα από σειρά, και αυτά κερδίζουν: 

α) Από 2.000.000 δραχμές, όλα τα γραμμάτια που έχουν τον ίδιο 
αριθμό αυτόν που κληρώθηκε πρώτος στη γενική κλήρωση και κέρδισε 
200.000.000 δρχ. 

β) από 1.000.000 δραχμές, όλα τα γραμμάτια που έχουν τους 
ίδιους αριθμούς με αυτούς που κληρώθηκαν δεύτερος και τρίτος στη γε¬ 
νική κλήρωση και κέρδισαν από 100.000.000 δραχμές. 

γ) Από 300.000 δρχ. το καθένα, όλα τα γραμμάτια που έχουν τους 
αριθμούς των υπολοίπων δέκα (10) γραμματίων που κληρώθηκαν στη 
Γενική Κλήρωση. 

Εφόσον τα διανεμόμενα κέρδη υπολοίπονται του κατώτατου ορίου, 
όπως τούτο καθορίζεται στην παράγραφο 10 της παρούσας, θα κληρω¬ 
θεί ένας ακόμη αριθμός, που μαζί με τα πρόσθετα κέρδη του, εφόσον 
προκύψουν, θα κερδίζουν το ποσό που απαιτείται για να συμπληρωθεί το 
ως άνω ποσοστό. 


9. Βασικά κέρδη κάθε σειράς: 

Στα βασικά κέρδη μετέχουν όλα τα γραμμάτια κάθε σειράς και κερδί¬ 
ζουν από αυτά είκοσι (20) γραμμάτια, ως ακολούθως: 


Λαχνοί 


Κέρδη κατά λαχνό 


Σύνολο κερδών 


1 10.000.000 

1 5.000.000 

1 3.000.000 

2 1 . 000.000 

15 400.000 


10 . 000.000 

5.000.000 

3.000.000 

2.000.000 

6.000.000 


Σύνολο βασικών κερδών κάθε σειράς δρχ. 26.000.000 


Επίσης κερδίζουν από δύο χιλιάδες (2.000) δρχ. όλα τα γραμμάτια 
ανεξάρτητα από σειρά που οι αριθμοί τους έχουν τα δύο τελευταία ψηφία 
όμοια με τα δύο τελευταία ψηφία του αριθμού που κέρδισε τον πρώτο 
λαχνό (200.000.000), των αριθμών που κέρδισαν το δεύτερο και τρίτο 
λαχνό (100.000.000) της Γενικής Κλήρωσης και β) του αριθμού που 
κατά την ειδική κλήρωση κέρδισε το λαχνό των 10.000.000 δρχ. 

Σε περίπτωση που τα δύο τελευταία ψηφία είναι τα ίδια σε δύο ή τρεις 
ή τέσσερις από τους πιο πάνω λαχνούς κερδίζουν αντίστοιχα από 4.000 
δρχ., 6.000 δρχ. και 8.000 δρχ. 


10. Διανεμητέα κέρδη: 

Τα ποσά που θα διατεθούν για λαχνούς δεν μπορεί να είναι λιγότερα 
από το ποσοστό 53% των ακαθαρίστων εισπράξεων του λαχείου. 


11.Τρόπος κλήρωσης: 

Πρώτα ενεργείται η κλήρωση των κερδών της Γ ενικής κλήρωσης και 
στη συνέχεια η κλήρωση των κερδών κάθε σειράς, ως κατωτέρω: 


Α’ ΓΕΝΙΚΗ ΚΛΗΡΩΣΗ 

Χρησιμοποιείται ηλεκτροκίνητη κληρωτίδα με πέντε (5) καλάθια που 
μπορούν να περιστρέφονται σε ομοκεντρικό άξονα. Σε καθένα από τα πέ¬ 
ντε (5) καλάθια, παρουσία της ΕΔ.ΚΛ και δημόσια ρίχνονται δέκα αφαι- 


ρίδια, στο εξωτερικό καθενός των οποίων βρίσκεται γραμμένος ένας μο¬ 
νοψήφιος αριθμός, από το 0 ως το 9, που δεν είναι ορατός εξωτερικά. 

Μέσα σε μια άλλη χειροκίνηση κληρωτίδα ρίχνονται κλήροι τόσοι, 
όσες οι σειρές που πουλήθηκαν, σε καθένα των οποίων είναι γραμμένος 
ένας αριθμός αντίστοιχος της σειράς που πουλήθηκε. 

Μετά από αυτά, περιστρέφονται και οι δύο κληρωτίδες (ηλεκτροκί¬ 
νητη και χειροκίνητη) και μόλις σταματήσουν, τα σφαιρίδια που μπήκαν 
τυχαία στο θαλαμίσκο κάθε καλαθιού της ηλεκτροκίνητης κληρωτίδας 
απελευθερώνονται με κατάλληλο τρόπο, ενώ παράλληλα εξάγεται ένας 
από τους κλήρους που βρίσκεται μέσα στη χειρικίνητη κληρωτίδα. 

Τα σφαιρίδια που απελευθερώθηκαν από την ηλεκτροκίνητη κληρω¬ 
τίδα ανοίγονται και φανερώνουν τους αριθμούς, οι οποίοι είναι γραμμέ¬ 
νοι μέσα σ' αυτά και οι οποίοι από τα αριστερά προς τα δεξιά, όπως φαί¬ 
νονται από τη θέση των θεατών σχηματίζουν ένα ενιαίο αριθμό. 

Ο κλήρος που εξάγεται από τη χειροκίνητη κληρωτίδα και στον 
οποίο έχει εκτυπωθεί τριψήφιος αριθμός καλύπτεται από το εξωτερικό 
του μέρος από επίπεδο εξάρτημα και συρόμενος από τα αριστερά προς 
τα δεξιά αποκαλύπτει τον αριθμό αυτό, ενώ ωθούμενος, κατά την αντί¬ 
στροφη φορά, τον καλύπτει. 

Ο αριθμός που σχηματίζεται από την ηλεκτροκίνητη κληρωτίδα 
προσδιορίζει τον αριθμό του γραμματίου που κερδίζει τον Α' λαχνό 
(200.000.000), ενώ ο αριθμός που είναι γραμμένος στον κλήρο που 
βγήκε από τη χειροκίνητη κληρωτίδα προσδιορίζει τη σειρά στην οποία 
ανήκει ο αριθμός που κερδίζει. Μετά τη κλήρωση του λαχνού αυτού, 
κερδίζουν αυτομάτως το δεύτερο και τρίτο λαχνό, χωρίς να κληρωθούν, 
οι δύο αριθμοί που έχουν διαφορά +3 και -3 από τον αριθμό του Α' Λα¬ 
χνού και ανήκουν στην ίδια σειρά (ΤΡΙΔΥΜΟΣ ΛΑΧΝΟΣ). 

Στη συνέχεια, κατά τον ίδιο τρόπο κλήρωσης προσδιορίζεται το 
γραμμάτιο το οποίο θα κερδίσει το τέταρτο, τον πέμπτο κλπ. λαχνό, μέ¬ 
χρι να εξαντληθούν οι 13 λαχνοί που αναφέρονται στην παρ. 7 της πα- 
ρούσάς και τον 14ο λαχνό, εφόσον θα κληρωθεί λαχνός 14ος, καθώς 
και των αντίστοιχων λαχνών της παρ. 8 της παρούσας. 

Τα σφαιρίδια που απελευθερώνονται από την ηλεκτρονική κληρω¬ 
τίδα, καθώς και οι κλήροι που εξάγονται από τη χειροκίνητη, επαναρρί-, 
χνονται σ' αυτές, πριν από το σχηματισμό των δεύτερου, τρίτου κλπ. 
αριθμών. 

Αν, για οποιοδήπστε λόγο, η κίνηση της κληρωτίδας με ηλεκτρισμό 
και η εξαγωγή σφαιριδίου είναι αδύνατη, οι σχετικές ενέργειες γίνονται 
με τους χειροκίνητους μοχλούς της κληρωτίδας αυτής. 

Β’ ΕΙΔΙΚΗ ΚΛΗΡΩΣΗ 

Μετά τη γενική διενεργείται η Ειδική κλήρωση, στην οποία μετέχουν 
όλα τα γραμμάτια, ανεξάρτητα από σειρά, τα οποία δεν κληρώθηκαν 
κατά τη γενική κλήρωση. 

Τα γραμμάτια που κατά τη γενική και ειδική κλήρωση κερδίζουν από 
2.000 δρχ. το καθένα, ως προς τη συμμετοχή τους στην κλήρωση που 
συνεχίζεται, δε θεωρούνται οτι κληρώθηκαν. 

Για τη φάση της κλήρωσης που συνεχίζεται χρησιμοποιούμε πάλι την 
ηλεκτροκίνητη κληρωτίδα και τα σφαιρίδια που έχουν ριφθεί στα καλά¬ 
θια της, προηγούμενα. 

Στη συνέχεια, θέτεται σε περιστροφική κίνηση η ηλεκτροκίνητη κλη¬ 
ρωτίδα και, όταν αυτή σταματήσει, εξάγονται, κατά τον τρόπο που περι- 
γράφεται παραπάνω στην παρ. 11, τα σφαιρίδια που με τους αριθμούς 
που είναι γραμμένοι σ’ αυτά σχηματίζουν τον αριθμώ των γραμματίων, 
τα οποία, ανεξάρτητα από σειρά, κερδίζουν το Α’ λαχνό (10.000.000) 
των βασικών κερδών κάθε σειράς. 

Ακολούθως, κατά τον αυτό τρόπο, προσδιορίζεται το γραμιμάτιο που 
θα κερδίσει το δεύτερο, τον τρίτο κλπ. λαχνό, μέχρι να εξαντληθούν οι 
20 λαχνοί που αναφέρονται στην παρ. 9 της παρούσας. Μετά την οινά- 
γνωση των αριθμών των σφαιριδίων, αυτά, όπως και κατά τη γενική 
κλήρωση, ξαναρ’ιχνονται στο καλάθι από το οποίο βγήκαν. 

Εάν κατά τη διαδρομή, τόσο της γενικής όσο και της ειδικής κλήρω¬ 
σης, εξαχθεί αριθμός γραμματίου που κληρώθηκε ήδη, η κλήρωση επα¬ 
ναλαμβάνεται ως προς τον αριθμώ. Επίσης εάν σχημιατισθεί ο αριθμός 
ΟΟΟόΟ θεωρείται ότι κληρώθηκε ο αριθμός 100.000. 

Σε περίπτωση κατά την οποία ο λαχνός των βασικών κερδών της γε¬ 
νικής κλήρωσης κληρωθεί σε γραμμιάτιο που δεν πουλήθηκε, η κλή¬ 
ρωση επαναλαμβάνεται. 

Η Δ/νση Κρατικών Λαχείων, πριν από την έναρξη της κλήρωσης κα¬ 
ταθέτει στην Επιτροπή Διοίκησης Κρατικών Λαχείων πίνακα των 
γραμματίων του Λαχείου που δεν πουλήθηκαν. Ο πίνακας αυτός είναι 
υπογραμιμιένος από τους: Δ/ντή της Δ/νσης Κρατικών Λαχείων, Προϊ¬ 
στάμενο του Τμήματος Διάθεσης Γραμματίων και Ελεγκτή της ίδιας 

Υπηρεσίας και θεωρημένος, πριν από την έναρξη της κλήρωσης, από 
τον Πρόεδρο της Επιτροπής Διοίκησης Κρατικών Λαχείων. 

Όλα τα γραμμάτια που δεν πουλήθηκαν, εκτός από εκείνα τα οποία 
κερδίζουν -τυχόν- ποσά από τα πρόσθετα κέρδη της γενικής και ειδικής 
κλήρωσης κάθε σειράς, μετά την κλήρωση καταστρέφονται με φωτιά ή 
με πολτοποίηση. Για την καταστροφή συντάσσεται σχετικό πρωτό¬ 
κολλο, το οποίο υπογράφεται από το Δ/ντή της Δ/νσης Κρατικών Λα¬ 
χείων, τον Προϊστάμενο του Τμήματος Διάθεσης Γραμματίων και τον 
Ελεγκτή της Υπηρεσίας. 

Οι αριθμοί που κερδίζουν, οι σειρές και τα αντίστοιχα ποσά των βασι¬ 
κών κερδών και των πρόσθετων κερδών: α) της γενικής κλήρωσης και 
β) της κλήρωσης κάθε σειράς, εκφωνούνται από υπαλλήλους της Δ/ 
νσης Κρατικών Λαχείων και καταγράφονται σε αριθμημένα τεμάχια 
χάρτου. 

Τα αποτελέσματα των κληρώσεων, οι οποίες θα διεξαχθούν ως ανω¬ 
τέρω, καταχωρούνται από το Γραμματέα της Επιτροπής Διοίκησης, σε 
πρωτόκολλο, που υπογράφεται απ’ αυτόν και από τα μέλη και τον Πρό¬ 
εδρο της Επιτροπής Διοίκησης, η οποία παραβρίσκεται στις κληρώσεις. 

Με βάση το πρωτόκολλο αυτό εκδίδεται από τη Δ/νση Κρατικών 
Λαχείων ο επίσημος πίνακας κερδών, με τον οποίο -αποκλειστικά- 
ενεργούνται οι πληρωμές των κερδών. 

12. Πληρωμή των Κερδών: 

Τα κέρδη, στα οποίαεπιβάλλεται φόρος 10% μετά την αφαίρεση 
αφορολόγητου ποσού 25.000 δρχ. καταβάλλονται βάσει του επίσημου 
πίνακα κερδών, μόνο με την εμφάνιση και παράδοση στα Ταμεία της Δ/ 
νσης Κρατικών Λαχείων του ίδιου του γραμματίου που κέρδισε και μετά 
την εξακρίβωση της γνησιότητας του. 

Σε περίπτωση πολλαπλού κέρδους, καταβάλλεται μόνο το μεγαλύ¬ 
τερο κέρδος. 

13. Παραγραφή: 

Το δικαίωμα για είσπραξη κέρδους παραγράφεται μετά την πάροδο 
έξι (6) μηνών από την ημέρα της κλήρωσης. Τα κέρδη που παραγράφο¬ 
νται περιέρχονται στο Δημόσιο και διαθέτονται κατά το νόμο. 

14. Γενικά Έξοδα: 

Τα έξοδα κάθε μορφής, ήτοι εκτύπωσης, διαφήμισης, διανομής, δια¬ 
χείρισης, κλπ. καθορίζονται με απόφαση της Επιτροπής Διοίκησης 
Κρατ. Λαχείων. 

15. Νομικές σχέσεις προς το Λαχείο: 

Η Δ/νση Κρατικών Λαχείων δεν φέρει καμμία ευθύνη για γεγονότα 
που δεν προβλέπονται από την απόφαση αυτή ή για πράξεις ή παραλεί¬ 
ψεις των πωλητών των λαχείων που έγιναν κατά παράβαση αυτής. 

Η τυχόν αναγραφή επί του γραμματίου ονόματος ή ονομάτων, σε έν¬ 
δειξη ιδιοκτησίας ή συνιδιοκτησίας, δεν έχει ισχύ απέναντι στη Δ/νση 
Κρατικών Λαχείων. 

Γραμμάτια του λαχείου μπορεί να στέλνονται, μετά από αίτηση των 
ενδιαφερομένων, και ταχυδρομικούς ή και με άλλο τρόπο, σε βάρος και 
κίνδυνο των αιτούντων. 

Γραμμάτια που πουλήθηκαν δεν γίνονται δεκτά για επιστροφή. 

Τα Δημόσια Ταμεία μπορούν να επιστρέφουν γραμμάτια του λαχείου 
μέχρι ποσοστού 10% της τελευταίας παραλαβής, εφόσον αυτά θα παρα¬ 
δοθούν ή θα περιέλθουν αποδειγμένα στη Δ/νση Κρατικών Λαχείων μέ¬ 
χρι το μεσημέρι της 21.12.1990. 

Η Δ/νση Κρατ. Λαχείων διατηρεί το δικαίωμα της δημοσίευσης των 
ονομάτων, φωτογραφιών κλπ στοιχείων των τυχερών. 

16. Διαχειριστικές και λογιστικές ενέργειες: 

Η Δ/νση Κρατ. Λαχείων, ως προς τις διαχειριστικές και λογιστικές 
ενέργειες, πρέπει να ακολουθεί όσα ισχύουν για το Λαϊκό Λαχείο. 

Κάθε θέμα σχετικό με το Κρατικό Λαχείο Κοινωνικής Αντίληψης, 
που δεν προβλέπεται από την απόφαση αυτή, ρυθμίζεται με απόφαση 
της Επιτρ. Διοίκ. Κρατ. Λαχείων. 


17. Ημερομηνία κυκλοφορίας των γραμματίων του Λαχείου: 

Ημερομηνία κυκλοφορίας των γραμματίων ορίζεται, η 1η Νοεμ¬ 
βρίου 1990. 

Αθήνα, 8 Οκτωβρίου 1990 
ΟΙ ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΩΝ ΑΣΦΑΛΙΣΕΩΝ 

I. ΠΑΛΑΙΟΚΡΑΣ ΣΑΣ Μ. ΓΙΑΝΝΑΚΟΥ-ΚΟΥΤΣΙΚΟΥ 
. —4 - 

Αριθ. Α2β/οικ.31915 (2) 

θέματα και τομείς μετεκπαίδευσης γιατρών ΕΣΥ, για τις ειδικότητες 
Παθολογίας, Παιδιατρικής και Ενδοκρινολογίας, στον σακχαρώδη 
διαβήτη. 

Ο ΑΝΑΠΛΗΡΩΤΗΣ,ΥΠΟΥΡΓΟΣ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1,2 καί 4 του άρθρου 32 του Ν. 1397/83 
(ΦΕΚ 143/83 τ.Α). 

2. Την Δ2β/οιχ. 26307/28.8.86 (ΦΕΚ 722Β). 

3. Την αριθ. 26/72ης Ολομ./29.3.90 απόφαση της Ολομέλειας 
του Κεντρικού Συμβουλίου Υγείας (ΚΕΣΥ). 

4. Την υπ’ αριθ. Υ/1059/3.5.90 απόφαση του Πρωθυπουργού 
«Καθορισμός αρμοδιοτήτων του Αναπληρωτού Υπουργού Υγείας, Πρό¬ 
νοιας και Κοινωνικών Ασφαλίσεων Γ. Σούρλα» (ΦΕΚ 295/Β/90). 

5. Την Α3β/οικ. 13802/10.9.90 (ΦΕΚ 629/1.10.90 τ. Β) από¬ 
φαση του Αναπληρωτή Υπουργού Υγείας, Πρόνοιας και Κοινωνικών 
Ασφαλίσεων «Σύσταση και λειτουργία Διαβητολογικών Μονάδων (Κέ¬ 
ντρων) σε Νοσ/μεία των Αθηνών και θεσ/νίκης», αποφασίζουμε: 

1. Καθορίζουμε ως κατωτέρω τους τομείς, τα θέματα των χρόνων ή 
διάρκεια και τα κέντρα μετεκπαίδευσης, για τις ειδικότητες Παθολο¬ 
γίας, Παιδιατρικής και Ενδοκρινολογίας, στον σακχαρώδη διαβήτη ως 

εξήί: ; Γ/ 

Α’ Τομείς και θέματα μετεκπαίδευσης. - ' ; ' Γ ' "" 
α) Αιτιολογία, Συμπτωματολογία, Διάγνωσή και διαφορική διά¬ 
γνωση του διαβητικού συνδρόμου συμπεριλαμβανομένων και των κυρι- 
ωτέρων λειτουργικών δοκιμασιών και διαγνωστικών μεθόδων. 

άΐ. Εκτέλεση, παρακολούθηση και αξιολόγηση βιομηχανικών με¬ 
τρήσεων διαφόρων ορμονών όπως και μεταβολικών παραμέτρων κα¬ 
θώς επίσης και της ραδιοανοσολογικής μετρήσεως αυτών. 

α2. Ένδειξη χρησιμοποιήσεως διαφόρων ορμονικών και μεταβολι¬ 
κών λειτουργικών δοκιμασιών, όπως π.χ. ενδοφλεβίως ή από του στό¬ 
ματος φόρτιση γλυκόζης, τεστ τολβουταμίδης κ.λ.π. Επίσης μέτρηση 
ινσουλίνης, γλυκαγόνης, 0-πεπτιδίου κ.λ.π. 

β) Γνώσεις στη θεραπεία διαφόρων τύπων σακχαρώδη διαβήτη, πα¬ 
ρακολούθηση επιπλοκών, χορήγηση ενδείξεώς χειρουργικής επέμβα¬ 
σης σε διαβητικούς. 

βΐ. Μακροχρόνιος παρακολούθηση ασθενών. Υπολογισμός διαιτολο¬ 
γίου σύνθεση δίαιτας, εξήγηση δίαιτας. Εκπαίδευση του διαβητικού. 
Από του στόματος αντιδιαβητική αγωγή. Ινσουλινοθεραπεία. Βυθοσκό¬ 
πηση οφθαλμού. Εξέταση περιφερικών αγγείων, αξιολόγηση φυσήμα¬ 
τος αγγείων (καρωτίδες μηριαίες - αορτή). Δυνατότητα αδράς νευρολο- 
γικής εξέτασης. Αξιολόγηση περιφερικών αντανακλαστικών και ανω¬ 
μαλίες της αισθητικότητας. Σεξουαλική συμπεριφορά. 

β2. Εντατική θεραπεία διαβητικού κώματος και παρακολούθηση τέ¬ 
τοιων ασθενών. 

β3. Δυνατότητα τοποθέτησης υποκλειδίου καθετήρα και μέτρηση κε-, 
ντρικής πίεσης. 

γ) Βασικές γνώσεις άλλων ειδικοτήτων, 
γΐ. Αξιολόγηση αγγειογραφίας κάτω άκρων και καρωτίδων. 
γ2. Αξιολόγηση φωτογραφίας βυθού οφθαλμού ή φλουοροαγγειο- 
γραφίας. 

γ3. Αξιολόγηση αγωγιμότητας (κινητικής και αισθητικής) περιφερι¬ 
κών νεύρων. 

γ4. Βασικές γνώσεις στην υπερηχοτομογραφία και υπολογιστική το¬ 
μογραφία. 

γ5. Γνώσεις στις κοινωνικές επεκτάσεις της νόσου και συσχέτιση της 
νόσου με την Ιατρική της εργασίας. 

Β’ Διάρκεια μετεκπαίδευσης. »· 

Η χρονική διάρκεια μετεκπαίδευσης είναι ένας χρόνος. 

Γ Κέντρα μετεκπαίδευσης. 

Τα Κέντρα μετεκπαίδευσης είναι: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Β' Παθολογική Πανεπιστημιακή Κλινική του Περιφ. Γεν. Νοσ. 
Αθηνών «Ιπποκράτειο». 

β) Β’ Παθολογική Προπαιδευτική Κλινική του Περιφ. Γεν. Νοσ. Αθ. 
«Ευαγγελισμός». 

γ) Α' Παθ. Προπαιδευτική Κλιν. του Περιφ. Γεν. Νοσ. Αθηνών 
«Λαϊκό». 

δ) Α’ Παιδ. Κλιν. του Περιφ. Γεν. Νοσ. Παίδων Αθηνών «Αγλ. Κυ¬ 
ριάκού». 

... ε) Α’ Παθ. Παν/κή Κλιν. του Περιφ. Γεν. Νοσ. θεσ/κης «ΑΧΕΠΑ». 

στ) Β’ Προπ. Παθ. Παν/κή Κλιν. του Περιφ. Γεν. Νοσ. θεσ/κης 
«Ιππο-, 
κράτειο». 

ζ) Α' Ενδοκρ. Τμ. του Περιφ. Γεν. Νοσ. Αθηνών «ΑΛΕΞΑΝ¬ 
ΔΡΑ». 

η) Α’ Ενδοκρ. Τμ. του Νομ. Γεν. Νοσ. Αθηνών «Πολυκλινική». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

Αριθ. Φ.126/70/Β2/3294 (3) 

Ορισμός μελών επιτροπής αναγνωρίσεως προϋπηρεσίας σε Ανώτατες 
Σχολές της αλλοδαπής ή σε Ιδρύματα Ερευνών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 1 του Ν.Δ. 302/74 (ΦΕΚ 32 τ. Α’). 

2. Το άρθρο 40 του Ν. 1884/90 (ΦΕΚ 81/16.6.90 τ.Α'). 

3. Την αριθ. ΣΤ/5/5/26.4.82 κοινή απόφαση των Υπουργών Προ¬ 
εδρίας Κυβερνήσεως και Εθνικής Παιδείας και θρησκευμάτων (ΦΕΚ 
213/26.4.82 τ.Β'). 

4. Την αριθ. 2871/30.4.90 Απόφαση ανάθεσης αρμοδιοτήτων στην 
Υφυπουργό του ΥΠΕΠΘ (ΦΕΚ 296/90 τ.Β’), αποφασίζουμε: 

Ορίζουμε ως μέλη της Επιτροπής αναγνωρίσεως προϋπηρεσίας δη¬ 
μοσίων υπαλλήλων που διανύθηκε σε Ανώτατες Σχολές της αλλοδαπής 
ή σε Ιδρύματα της αλλοδαπής ή σε Ιδρύματα Ερευνών τους εξής: 

1. Σπυρίδωνα Τρωΐάνο, καθηγητή Πανεπιστημίου Αθηνών ως πρόε¬ 
δρο, με αναπληρωτή τον Δημήτριο ΓΚόφα, καθηγητή του Πανεπιστη¬ 
μίου Αθηνών. 

2. Εμμανουήλ Κωνσταντινίδη, καθηγητή Πανεπιστημίου Αθηνών 
ως μέλος, με αναπληρωτή τον Μάρκο Ορφανό, καθηγητή του Πανεπι¬ 
στημίου Αθηνών. 

3. Ανάργυρο Μανωλάκο, υπάλληλο με βαθμό Α' του Κλάδου ΠΕ 
Δημοσιονομικού Δ/νσης Κανονισμού Συντάξεων Πολιτικών υπαλλήλων 
του Υπουργείου Οικονομικών ως τακτικό μέλος με αναπληρωτή του τον 
Νικόλαο Μονιώδη Α' βαθμού του κλάδου ΠΕ Δημοσιονομικού της Δ/ 
νσης Ελέγχου και Εντολής Πληρωμής Πολιτών και Προσωπικού Συ¬ 
ντάξεων του Υπουργείου Οικονομικών. 

' Της επιτροπής μετέχει ως εισηγητής άνευ ψήφου ο Κωνσταντίνος 
θεοδωρόπουλος, Διευθυντής της Διεύθυνσης Προσωπικού Ανώτατης 
Εκπαίδευσης. 

Γραμματέας της Επιτροπής ορίζεται η Μαγδαληνή Λεπενιώτου, 
υπάλληλος ΠΕ Κλάδου με Α’ βαθμό της Δ/νσης Προσωπικού Ανώτα¬ 
της Εκπ/σης με βοηθό την Μαρία Παπαγεωργίου υπαλλήλου του κλά¬ 
δου ΔΕ με Β' βαθμό της ίδιας Δ/νσης. 

Η απόφαση αυτή να δημοσιευθεί στην Εφημερίδα της Κυβερνήσεως. ■ 

Αθήνα, 7 Αυγούστου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣ/ΤΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΚΑΛΛΙΟΠΗ Α. ΜΠΟΥΡΔΑΡΑ 


Αριθ. Β1/677 · (4) 

Μετονομασία Εργαστηρίου και κατανομή εργαστηρίων στους τομείς 
του Τμήματος Μηχανολόγων Μηχανικών του Εθνικού Μετσοβίου Πο¬ 
λυτεχνείου. 

Η ΥΦΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 6. παρ. 4 και 7 παρ. 5 του Ν. 1268/ 
1982 «Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α'87) όπως οι παράγραφοι αυτές τροποποιήθηκαν αντί¬ 
στοιχα με το άρθρο 48 παρ. Ιστ’ και 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» (Α’ 173). 

2. Τις διατάξεις της Η/2871/1990 κοινής απόφασης του Πρωθυ¬ 
πουργού και του Υπουργού Εθνικής Παιδείας και θρησκευμάτων «Ανά¬ 
θεση αρμοδιοτήτων στους Υφυπουργούς Εθνικής Παιδείας και θρη¬ 
σκευμάτων Βασίλειο Μπεκίρη και Καλλιόπη (Κέλλυ) Μπουρδάρα» (Β' 
296). 

3. Την γνώμη της Γ ενικής Συνέλευσης του.Τμήματος Μηχανολόγων 
Μηχανικών του Εθνικού Μετσοβίου Πολυτεχνείου (Συνεδρίαση 7η/ 
28.5.1990), αποφασίζουμε: 

1. Το Εργαστήριο Στοιχείων Μηχανών του τμήματος Μηχανολόγων 
Μηχανικών του Εθνικού Μετσοβίου Πολυτεχνείου, το οποίο προβλέπε- 
ται από την υπουργική απόφαση Β1/29/1.2.1983 (Β' 80), μετονομά¬ 
ζεται σε εργαστήριο «Στοιχείων Μηχανών και Δυναμικής». 

2. Τα Εργαστήρια, σπουδαστήρια και οι άλλες μονάδες του Τμήμα¬ 
τος Μηχανολόγων Μηχανικών του Εθνικού Μετσοβίου Πολυτεχνείου, 
οι οποίες προβλέπονται από την απόφαση Β1/29/1.2.1983 (Β’ 80) 
κατανέμονται στους προβλεπόμενους από την υπουργική απόφαση Β1 / 
786/6.7.1983 (Β' 403) τομείς, ως ακολούθως: 

I. Τομέας Ρευστών: 

α) Εργαστήριο Αεροδυναμικής, 
β) Εργαστήριο Υδροδυναμικών Μηχανών, 
γ) Εργαστήριο θερμικών Στροβιλομηχανών. 

II. Τομέας θερμότητας: 

α) Εργαστήριο Εφαρμοσμένης θερμοδυναμικής, 
β) Εργαστήριο Ψύξης και κλιματισμού, 
γ) Εργαστήριο Μηχανών Εσωτερικής Καύσης, 
δ) Εργαστήριο Ατμοκινητήρων και Λεβήτων 
III) Τομέας Πυρηνικής Τεχνολογίας: 

Εργαστήριο Πυρηνικής Τεχνολογίας. 

IV. Τομέας Μηχανολογικών Κατασκευών και Αυτομάτου Ελέγχου: 
Εργαστήριο Στοιχείων Μηχανών και Δυναμικής. 

V. Τομέας Τεχνολογίας Κατεργασιών: 

Μηχανολογικό Εργοστάσιο. 

VI. Τομέας Βιομηχανικής Διοίκησης και Επιχειρησιακής Έρευ¬ 
νας: 

α) Μετροτεχνικό Εργαστήριο, 
β) Εργαστήριο Οργάνωσης Παραγωγής, 
γ) Σπουδαστήριο Οργάνωσης, 
δ) Σπουδαστήριο Επιχειρησιακής Έρευνας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1990 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

-+- 

Αριθ. ΥΠΠΟ/ΑΡΧ/Α1/Φ20/11058/523 (5) 

Κήρυξη ως αρχαιολογικού χώρου της αρχαίας Ηφαιστίας Λήμνου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 (ΦΕΚ 137/τ. Α/26.7.85) «Κυβέρνηση και 
Κυβερνητικά Όργανα». 

2. Τις διατάξεις του Κ.Ν. 5351/1932 «Περί Αρχαιοτήτων». 

3. Την γνωμοδότηση του Τοπικού Συμβουλίου Μνημείων Νήσων, 
όπως διατυπώθηκε στην αρ. 10/27.11.86 συνεδρία του, αποφασί¬ 
ζουμε: 

Για την αποτελεσματικότερη προστασία των αρχαιοτήτων της περιο¬ 
χής, κηρύσσομε τον χώρο που καταλαμβάνει η αρχαία πόλη της Ηφαι- 
στίας ως αρχαιολογικό, γιατί περιλαμβάνει σημαντικότατα λείψανα της 
αρχαίας πόλης - με θέατρο, ιερά, αγορά, κεραμοποιεία, οικίες, νεκροτα- 

φεία, όπως σημειώνεται στο τοπογραφικό διάγραμμα που συνοδεύει την 
απόφαση αυτή με συνεχή διαγράμμιση και ορίζεται από τα σημεία Α, Β, 
Σ2, Γ, Δ, Ε, Ζ, Η, 0,1, ΣΙ, Α, που αντιστοιχούν στις εξής συντεταγμέ- 


νες: 

Α - 

X 

13723,79 


Τ 

22109,39 

Β - 

13618,16 

- 

22200,88 

Σ2 - 

13546,61 

— 

22260,94 

Γ - 

13508,04 

- 

22318,36 

Δ - ' 

13393,00 

• - 

22445,00 

Ε - 

13235,00 

- 

22585,00 


Ζ - 12745,00 - 22700,00 

Η - 12582,00 , 22475^00 

θ - 12531,00 - 22518,00 

I - 22528,00 - 22550,00 

ΣΙ - 12232,69 - 22861,37 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Οκτωβρίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

